साझा सवालमा उनले राजेश हमाल र कार्यक्रम प्रस्तोता विद्या चापागाईंलाई मात्र रुवाइनन्, साझा सवाल हेर्ने विश्वभरका दर्शकलाई रुवाइन् । उनले भनेकी थिइन्, ‘ सहरमा धरहरा छ रे, ठूलो गाडी छ रे, रमाइलो हुन्छ रे , यो गाउँका मान्छेहरूले त्यो धरहरा नहेरी मर्ने भयो । सार, यो गाउँका मान्छेले कहिलै सुख पाउँदैनन् ।’ यही वाक्यले उजेलीलाई काठमाडौंसम्म ल्याइपु¥यायो । हाल उनी बौद्धस्थित जेनिसिस् एकेडेमीमा कक्षा ५ मा छात्रवृत्तिमा अध्ययन गरिरहेकी छिन् ।
